OpenLLM-France/wikimedia huggingface dataset:
# The Solanos (albuma)

The Solanos The Solanos taldearen estudioko disko bat da, 2005ekoa. Azkarateko (Nafarroa Beherea) Katarain Estudioetan grabatu zuten, Angel Katarainen laguntzaz. Abesti guztiak dira The Solanos taldearenak, salbu eta Persecuzzione (Dick Dale & His Del Tones) eta Oker nago (Kortatu) abestiak.

## Abestien zerrenda

* Zapaldu
* Welcome to Polloe
* Zintzilik
* Boulevard Street
* Radio Westside
* Etorkizuna zai dut
* Vendetta
* Persecuzzione
* Oker nago
* Marylin
* Ratzinger
* Daniella
* Matattoio

## Kanpo estekak

* Datuak: Q6145220
# The Solax Company

1910ean Amerikan sortutako zinema estudioa zen Solax Studios konpainia. Frantziako Gaumont Film Company-ko exekutibo batzuk sortu zuten. Alice Guy-Blaché, Herbert Blaché eta George A. Magiek eraiki zuten konpainia.
Alice Guy-Blaché konpainiako film askoren zuzendari eta arte zuzendari izan zen. Bitartean, Herbert-ek konpainiako produkzioaren partea eramaten zuen. 1910etik 1912ra, Gaumontek eraikitako estudio batean ekoizten zituzten film mutuak. 1912an, $100,000 inbertitu zituzten estudio modernoago batean Fort Lee, New Jersey-n. Hau bilakatu zen Ameriketako Estatu Batuetako nukleo zinematografiko garrantzitsuenean.
Garai horretan, Ameriketako zinema industria azkar batean aldatzen ari zen, tresna zientifiko bat izatetik, ekonomia sektore artistiko garrantzitsu eta boteretsu bat izatera pasatzen ari zen. Solax estudioak ekoizpen prozesuaren atal guztiak barneratzen zituen: laborategia, grabatzeko setak, administrazio bulegoak, janzteko gela, jantziak diseinatzeko laborategia…
1912an, Solax Estudioetan A Fool And His Money film laburra sortu zuten, Alice Guy zuzendariarekin. Guztiz baieztaturik ez dagoen arren, film hau osorik aktore afroamerikarrekin egindako lehenengoa dela uste da. Filma American Film Institute antolakundean gordeta dago. Gaur egun Metro-Goldwyn-Mayer delako produktorak, 1916an hasi zuen bere ibilbidea Solax-en film arrakastatzuen banaketarekin.
Solax filmetan hainbat aktore famatuk egin zuten lan, hala nola, Lionel eta Ethel Barrymore, Claire Whitney, Olga Petrova edo Billy Quirk.
XX. Mendeko 20ko hamarkadan zehar, egoera latzagoa bihurtu zen Hollywooden fenomenoa zela eta. Azkenik, 1919an estudioa itxi behar izan zuten. Sute baten aurka erabilitako teknika kaxkarren ondorioz Solax estudioen laborategia suntsitu zen 1919an.

## Erreferentziak

* ↑ Koszarski, Richard.. (2004). Fort Lee : the Film Town (1904-2004). John Libbey ISBN 9780861969425. PMC 1017610847. (Noiz kontsultatua: 2019-05-29).
* ↑ Fort Lee : birthplace of the motion picture industry. (1st ed. argitaraldia) Arcadia Pub 2006 ISBN 1439617872. PMC 630558282. (Noiz kontsultatua: 2019-05-29).
* ↑ (Ingelesez) «The Black Kino Fist: A Fool and His Money (1912)» The Black Kino Fist: Black life as depicted in film history (Noiz kontsultatua: 2019-05-29).
* ↑ Library and Archives Canada. (2015-04-13). International News, Vol. 1, Issue 52 : [excerpt (1919). ] (Noiz kontsultatua: 2019-05-29).

## Kanpo estekak

http://solax-film.blogspot.com/
* Datuak: Q7557125
* Multimedia: Solax Studios / Q7557125
# The Snapper

The Snapper (euskaraz Kriskitinlaria) 1993ko Stephen Frears ingeles zinema zuzendariaren film bat da. Roddy Doyle idazlearen izen bereko eleberri batean oinarritua dago. Colm Meaney, Tina Kellegher, Ruth McCabe, Brendan Gleeson, Karen Woodley eta Dierdre O'Brien aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1990eko hamarkadaren hasierako Dublin hiriko langile auzo batean girotua dago. Bertan, Sharon Curley (Tina Kellegher) izeneko 20 urteko neska bat bizi da, irlandar langile familia bateko alaba zaharrena delarik. Egun batez haurdun gelditu dela konturatu eta gurasoei esango die (Colm Meaney eta Ruth McCabe), baina mundura datorren haurraren aita nor den esateari uko egiten dio, ondorioz lasterrera auzotarren esamesen jomuga izango da.
Ondoren, Sharonek esamesak amaitzeko asmoz bere haurraren aita espainiar itsasgizon bat dela aipatuko du, baina azkenik bere aitaren laguna den Georgie Burgess-ek neska gaztea mozkortuta eta bakarrik zegoela aprobetxatuz bortxatu zuela jakingo da.

## Aktoreak

* Colm Meaney: Dessie Curley
* Tina Kellegher: Sharon Curley
* Ruth McCabe: Kay Curley
* Brendan Gleeson: Lester
* Karen Woodley: Yvonne Burgess
* Dierdre O'Brien: Mary

## Kanpo estekak

* The Snapper filmaren IMDBko fitxa irakurgai (Ingelesez)
* Datuak: Q1718298
# The Soft Parade

The Soft Parade The Doors taldearen musika diskoa da, 1969an argitaratutakoa.

## Kanpo estekak

* Datuak: Q217203
# The Snow Creature

The Snow Creature (euskaraz Elurrezko Izakia), 1954ko W. Lee Wilder austriar-estatubatuarrak zuzendutako zientzia-fikzio eta beldurrezko film bat da. Paul Langton, Leslie Denison, William Phipps eta Teru Shimada aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Himalaian espedizio batek Yetiaren leizea topatuko du. Izakia atzeman eta AEBetako Los Angeles hirira eramango dute, bertan funtzionariak animalia edo gizakia denari buruz eztabaidatzen dauden bitartean ihes egingo dielarik.

## Aktoreak

* Paul Langton: Frank Parrish
* Leslie Denison: Peter Wells
* Teru Shimada: Subra
* William Phipps: Dunbar tenientea
* Lock Martin: Yetia
* Rollin Moriyana: Leva
* Robert Kino: Karma inspektorea
* George Douglas: Corey Jr.
* Rudolf Anders: Louis DuPont doktorea

## Kanpo estekak

* IMDBko fitxa irakurgai (Ingelesez)
* Datuak: Q7765018
* Multimedia: The Snow Creature / Q7765018
# The Solanos

The Solanos, Euskal Herriko taldea zen eta 2004an sortu zen. Xabier Solano eta Oscar Benasen bitartez, rocka eta trikitia uztartzen zituen musika taldea zen.
Taldea sortzearen ideia Xabi Solanori bururatu zitzaion Fermin Muguruza eta Kontrabandarekin biran zegoenean. Xabiren arabera, trikitiaren soinuak oso arrera hona izan zuen bira honetan eta horregatik sortu zuen The Solanos taldea.
2005-ean, beraien lan bakarra grabatu zuten (The Solanos) Angel Katarainen laguntzaz Katarain estudioetan. Urte horretan bertan, Euskal Herrian kontzertuak eskaintzen ibili ziren.
2006-an, The Solanos taldeko kide batzuk Sagarroi taldearen Radiochango abestian kolaboratu zuten.

## Taldekideak

* Sabiatto Solano (Xabi Solano): ahotsa eta trikitia
* Al Parccino Benasetti (Oskar Bernas): gitarra eta koruak
* Egoiccinni «Drogatta» (Egoitz Drogas): baxua eta koruak
* Il Patri Saizzarelli (Saizar): perkusioa eta koroak
* Pazzucco Sergini (Sergio Ordóñez): bateria eta koruak

## Diskografia

* The Solanos (Metak, 2005).

## Kanpo estekak

* Metak zigiluaren webgunea
* Datuak: Q12267955
# The Snows of Kilimanjaro (1952ko filma)

The Snows of Kilimanjaro (euskaraz Kilimanjaroko Elurrak) 1952ko Henry King estatubatuar zinema zuzendariaren drama filma bat da. Ernest Hemingway idazlearen The Snows of Kilimanjaro istorio laburran oinarritua dago. Gregory Peck, Ava Gardner eta Susan Hayward aktoreek antzeztu zuten.
Bi Oscar Sarietarako izendapenak jaso zituen: Argazkigintza onenaren Oscar Saria (kolorea: Leon Shamroy) eta Zuzendaritza artistiko onenaren Oscar Saria (kolorea: Lyle R. Wheeler, John DeCuir, Thomas Little eta Paul S. Fox).

## Argumentua

Oharra: Atal honek istorio osoa edo amaiera argitzen du.
Harry Street (Gregory Peck) estatubatuar eleberrigilea ehiza istripu baten ondorioz hanka larriki zauritu eta galtzeko arriskuan izanik bere emaztea Helenekin (Susan Hayward) batera Kilimanjaroaren alboan dagoen kanpaleku batean dago. Une latz hauetan eta sukarraren ondorioz Harryk bere bizitzako une garrantzitsuenak oroituaraziko ditu: Osaba Billengandik (Leo G. Carroll) jasotako heziketa, Espainia eta Frantziara egindako bidaiak, eta bere bizitzan gehien maiatu zuen emakumearen galera (Ava Gardner).
Idazle lana bizitza pribatuaren gain jartzeaz bere burua estutzeaz gain galtzailetzat jotzen da. Biak laguntzaren ain dauden bitartean Helen emazteak senarra zaintzen du. Emaztea senarrarekiko ulerkorra eta maitakorra da. Piskanaka Harry bere emaztearen alboan bizitza berreraiki dezakela ohartzen da.

## Aktoreak

* Gregory Peck: Harry Street
* Susan Hayward: Helen
* Ava Gardner: Cynthia Green
* Hildegard Knef: Elizabeth kondesa
* Emmett Smith: Molo
* Leo G. Carroll: Osaba Bill
* Torin Thatcher: Johnson jauna
* Marcel Dalio: Emile
* Leonard Carey: Simmons doktorea
* Paul Thompson: Witch doktorea
* Ava Norring: Beatrice
* Helene Stanley: Connie
* Vicente Gómez: gitarrajolea (Vicente Gomez gisa)
* Richard Allan: espainiar dantzaria

## Kanpo estekak

* The Snows of Kilimanjaro filmaren IMDBko fitxa irakurgai (Ingelesez)
* Datuak: Q683957
* Multimedia: The Snows of Kilimanjaro (film) / Q683957
# Strangers in the Night

Strangers in the Night (euskaraz Ezezagunak gauan) Bert Kampfert musikagileak konposatu, eta Charles Singleton eta Eddie Snyder musikagileek hitzak idatzitako Ameriketako Estatu Batuetako abesti bat da.
1966ean A Man Could Get Killed filmako soinu bandan agertu zen, eta urte berean Frank Sinatra abeslariak abestu eta abestia ospetsu bilakatu zuen.

## Kanpo estekak

* Frank Sinatra abeslariaren Strangers in the Night abestiaren bertsioa entzungai (Ingelesez)
* Datuak: Q1510219
# Strangers on a Train (filma)

Strangers on a Train (euskaraz Ezezagunak Trenean) 1953ko Alfred Hitchcock ingeles zinema zuzendariaren suspensezko filma bat da. Patricia Highsmith idazlearen izen berdineko Strangers on a Train eleberrian oinarritua dago.

## Argumentua

Oharra: Atal honek istorio osoa edo amaiera argitzen du.
Guy Haines tenislariak tren bidaia batean Bruno Anthony izeneko gizon batekin topo egingo du. Azken honek tratu bitxi bat proposatuko diolarik: Guyke Brunoren aita hil ezkero -haren arabera bizia ezinezkoa egiten baitio-, trukean hark Guyren emaztea hilko du -Guy dibortziatu berria dena-. Guyk txantxa gisa hartzen du. Bidaia amaitzean, Guyk bere emaztearekin dibortziatzeko asmoz mintzatuko da (senatariaren alabarekin berriz ezkondu nahi baitu), emazteak ezezko borobila ematen dio. Une hartatik aurrera tratu edota akordioaren zatia bete dela dirudien zatia hasiko da, Brunok Guy bien arteko ustezko hitzezko kontratua bete dezan gupida gabe jazarriko baitu...

## Bitxikeria

Hitchcockek bere ohitura legez filma honetan ere agerpen labur bat egiten du, hain zuzen ere, hamargarren minutuan kontrabaxu batekin trena lagatzen duen gizona baita.

## Aktoreak

* Farley Granger: Guy Haines
* Ruth Roman: Anne Morton
* Robert Walker: Bruno Antony
* Leo G. Carroll: Morton senataria
* Patricia Hitchcock: Barbara Morton
* Kasey Rogers: Miriam Joyce Haines
* Marion Lorne: Antony andrea
* Jonathan Hale: Antony jauna
* Howard St. John: Turley polizia kapitaina
* John Brown: Collins maisua
* Norma Varden: Cunningham andrea
* Robert Gist: Leslie Hennessey detektibea

## Iruditegia

* Farley Granger.
* Robert Walker.
* Robert Walker.
* Trenean tratua edo akordioa proposatzen den unea.

## Kanpo estekak

* Strangers on a Train filmaren IMDBko fitxa irakurgai (Ingelesez)
* Datuak: Q499639
* Multimedia: Strangers on a Train (film) / Q499639
# Strangford

Strangford (irlanderaz: Baile Loch Cuan; Ulsterko eskozieraz: Strangfurd) Ipar Irlandako udalerri bat da, Down konderrian dagoena. Strangford aintziraren bokalean dago.
2001eko erroldaren arabera 474 biztanle zituen.

## Kanpo estekak

* Datuak: Q149532
* Multimedia: Strangford / Q149532
# Strangford aintzira

Strangford aintzira (ingelesez Strangford Lough, irlanderaz Loch Cuan eta Ulsterko eskozieraz Strangfurd Loch) Ipar Irlandako ekialdean dagoen aintzira bat da, Ards penintsulak inguratzen duena. Downeko konderriari dagokio.
Ohiko turismolekua da. Herrixka tradizionalak ditu inguruan eta arrantza leku aproposa da. Honetaz gain itsas kirolak egiten dira (bela, kayak...) eta hegaztiak behatzeko toki aproposa ere bada.
Aintzirak Irlandako itsasoarekin bat egiten duen puntuan, SeaGen estazioa dago. Itsasaldien korronteen indarra aprobetxatuz argi-indarra komertziatzen duen lehengo estazioa da. Toki horretan bertan ertz bakoitzean dauden Portaferry eta Strangford arteko ferry zerbitzua dago, gutxienez duela lau mendetatik hona mantendu dena.
Aintziraren iparraldean dago inguruko herririk handiena den Newtownards.

## Iruditegia

* Newtownards.
* Portaferry.
* Hen uhartea.
* SeaGen estazioa.

## Ikus gainera

* Lough

## Kanpo estekak

* (Ingelesez) Strangford aintzirako webgune ofiziala
* Datuak: Q937070
* Multimedia: Strangford Lough / Q937070
# Strangers in the Night (filma)

Strangers in the Night 1944ko Anthony Mann estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Johnny Meadows sarjentua Pazifiko Gerran larri zaurituta dago. Rosemary Blakek emandako liburu bat irakurtzean, bere bila joango da Montefloresera.

## Aktoreak

* William Terry: Sgt. Johnny Meadows
* Virginia Grey: Dr. Leslie Ross
* Helene Thimig: Mrs. Hilda Blake
* Edith Barrett: Ivy Miller
* Anne O'Neal: Thompson erizaina
* Audley Anderson: tren gidaria
* Charles Sullivan: polizia
* Frances Morris: erizaina
* George Sherwood: doktorea

## Kanpo estekak

* Datuak: Q3500051
# Strangeways (Manchester)

Strangeways, Ingalaterrako Manchester hirian dagoen auzo bat da, Manchester Handian.
# Stranger Than Fiction

Stranger Than Fiction Bad Religion taldearen disko bat da. Disko honetan "21st Century Digital Boy" abestia berrargitaratu zuten. Kantu hau, 1990eko Against The Grain diskoan argitaratua izan zen lehenagotik.
Disko hau, taldearen ezagunenetariko bat bilakatu zen, batik-bat, Multinazional batekin kaleratu zuten lehen lana izan zelako. Honez gain, beste artista batzuen laguntza ere izan zuten diska honetan. Hala nola, Pennywise taldeko Jin Lindbergek "Marked" kantuan parte hartu zuen. Rancid taldeko, Tim Amstrongek ere "Television" kantuan parte hartu zuen.

## Abestien zerrenda

* Incomplete
* Leave Mine to Me
* Stranger Than Fiction
* Tiny Voices
* The Handshake
* Better Off Dead
* Infected
* Television
* Individual"
* Hooray for Me...
* Slumber
* Marked
* Inner Logic
* What It Is
* 21st Century (Digital Boy)
* News from the Front (Europako ediziorako egin zen diskoan azaltzen da soilik)
* Markovian Process (Europako ediziorako egin zen diskoan azaltzen da soilik)
* Leaders and Followers (Japoniako ediziorako egin zen diskoan azaltzen da soilik)

## Kanpo estekak

* Datuak: Q166511
# Stranger on the Run

Stranger on the Run 1967ko Don Siegel estatubatuar zinema zuzendariaren telefilma da. 1967ko urriaren 31n NBCk eman zuten.

## Argumentua

Oharra: Atal honek istorio osoa edo amaiera argitzen du.
Ben Chamberlain konbiktu ohiari hilketa bat leporatuko dio sheriff sadiko batek. Sheriffak, janaria, zaldi bat eta ordubete emango dizkio desertuan barrena joan dadin.

## Aktoreak

* Henry Fonda: Ben Chamberlain
* Anne Baxter: Valvera Johnson
* Michael Parks: Vince McKay
* Dan Duryea: O.E. Hotchkiss
* Sal Mineo: George Blaylock
* Lloyd Bochner: Mr. Gorman
* Michael Burns: Matt Johnson
* Tom Reese: Leo Weed
* Bernie Hamilton: Dickory
* Zalman King: Larkin
* Madlyn Rhue: Alma Britten
* Walter Burke: Berk
* Rodolfo Acosta: Mercurio
* George Dunn: Pilney
* Pepe Hern: Manolo
* Kay Scott

## Erreferentziak

* ↑ www.sansebastianfestival.com

## Kanpo estekak

* Datuak: Q7621558
# Strangolagalli

Strangolagalli Italiako udalerri bat da. Frosinoneko probintzian kokatuta dago, Lazio eskualdean. 2.306 biztanle ditu, 10,57 kilometro koadroko azaleran banatuta.

## Mugakideak

Strangolagallik honako udalerri hauekin egiten du muga:
Arce Boville Ernica Ceprano Monte San Giovanni Campano Ripi

## Kanpo estekak

* Datuak: Q117388
* Multimedia: Strangolagalli / Q117388
# The Black Eyed Peas

The Black Eyed Peas, bere sorreran Black Eyed Peas soilik, estatubatuar hip hop eta dance-pop taldea da, 1995ean Los Angelesen sortua. will.i.am, apl.de.ap, eta Taboo raperoek osaturik, hirugarren albumera arte ez zuten arrakasta handirik izan baina harrezkero mundu mailan ospetsu bilakatu dira.

## Kideak

* Will.i.am – (1995–egun)
* Apl.de.ap – (1995–egun)
* Taboo – (1995–egun)
* Jessica Reynoso - (2018–egun)
Antzinakoak
* Kim Hill – (1995–2000)
* Dante Santiago – (1995)
* Sierra Swan – (1998–2000)
* Fergie – (2002–2016)

## Diskografia

* Behind the Front (1998)
* Bridging the Gap (2000)
* Elephunk (2003)
* Monkey Business (2005)
* The E.N.D. (2009)
* The Beginning (2010)
* Masters of the Sun Vol. 1 (2018)

## Kanpo estekak

* Datuak: Q134541
* Multimedia: Black Eyed Peas / Q134541
# The Black Knight (filma)

The Black Knight (euskaraz Zaldun Beltza), 1954ko Tay Garnett estatubatuarrak zuzendutako abenturazko film bat da. Alan Ladd, Peter Cushing eta Harry Andrews aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Kamelot, Yoenilgo kondearen (Harry Andrews) alaba den Lady Linet (Patricia Medina) neska gaztea John (Alan Ladd) zaldun ausartaz maitemindu da, baina bere aitak ez du harremana onartzen. Egun batez, biak elkarrekin topatu eta John ihes egitera derrigortua egongo da. Denbora bat pasatu ondoren, bikingoek gaztelua erasotu eta kondea eta bere familia hilko dituzte. Handik gutxira, Ingalaterran haien heriotzak mendakatzea zin egin duen Zaldun Beltza agertuko da.

## Aktoreak

* Alan Ladd: John
* Patricia Medina: Linet
* André Morell: Sir Ontzlake
* Harry Andrews: Yeonilgo kondea
* Peter Cushing: Sir Palamides
* Patrick Troughton: Mark erregea
* Anthony Bushell: Artur erregea
* Bill Brandon: Bernard
* Ronald Adam: Abbott
* Jean Lodge: Ginebra erregina
* John Laurie: John
* Elton Hayes as the Minstrel
* Laurence Naismith: Domo alkatea

## Kanpo loturak

* IMDBko fitxa irakurgai (Ingelesez)
# The Black Shield of Falworth

The Black Shield of Falworth (euskaraz Falwortheko Ezkutu Beltza), 1954ko Rudolph Maté poloniar-hungariar-estatubatuarrak zuzendutako abenturazko film bat da. Howard Pyle idazlearen Men of Iron (1891, Burdinezko Gizonak) eleberrian oinarritua dago. Tony Curtis, Janet Leigh, Davird Farrar, Barbara Rush, Torin Thatcher, Herbert Marshall, Craig Hill eta Dan O'Herlihy aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
XIV. mendea, Ingalaterrako Erresuma, Henrike IV.aren erregealdia (1399-1413). Ehizaldi luze baten ondoren, Albango dukea (David Farrar) eta Sir Robert (Leo Britt) jauntxoak Myles (Tony Curtis:) nekazari gaztea eta Meg (Barbara Rush) arrebaren ostatura iritsiko dira. Bertan, Sir Robertek Meg botxatu nahi izango du, horrek Mylesek arreba defendatu eta nobleen gerlariekin borrokatzea suposatuko du, ondorioz Myles eta Meg ihesi atera beharko dira, baina Albango dukea, Sir Robert eta haien morroiek jarraitu egingo dituzte.

## Aktoreak

* Tony Curtis: Myles
* Janet Leigh: Lady Anne
* David Farrar: Gilbert Blunt - Albango dukea
* Barbara Rush: Meg
* Herbert Marshall: William - Mackwortheko dukea
* Torin Thatcher: Sir James
* Daniel O'Herlihy: Hal printzea
* Patrick O'Neal: Walter Blunt
* Craig Hill: Francis Gascoyne
* Ian Keith: Henrike IV.a Ingalaterrakoa
* Doris Lloyd: Dame Ellen
* Rhys Williams: Diccon Bowman
* Leonard Mudie: Edward fraidea
* Maurice Marsac: Vermoisko kondea
* Leo Britt: Sir Robert
* Charles Fitz Simons: Giles
* Gary Montgomery: Peter
* Claud Allister: Sir George
* Robin Camp: Roger Ingoldsby
* Harry Cording: Erregearen zaindarien kapitaina
* Nicolas Coster: Humphrey, Squire gaztea
* Charles Evans: Lord artzapezpikua
* Richard B. Fitzgerald: Sentry
* Lance Fuller: Zaindaria
* Brett Halsey: Squire gaztea / Zaldungaia
* Chuck Hamilton: Gorteko ikuskaria
* Ramsay Hill: Sir Charles
* Bob Hoy: Lehen zaindaria
* Nelson Leigh: Mylesen zaldun izendapeneko artzapezpikua
* James Logan
* Ralph Moratz: Gorteko alproja
* Damian O'Flynn: Alexander
* Reginald Sheffield: Lord kondestablea

## Kanpo loturak

* IMDBko fitxa irakurgai (Ingelesez)
# The Black Swan (1942ko filma)

The Black Swan 1942ko filma da, Henry King zuzendariak eginikoa eta, Tyrone Power eta Maureen O'Hara aktoreek antzeztua, Rafael Sabatini idazlearen izen bereko eleberrian oinarrituta. Hiru Oscar saritarako izendatua izan zen eta Koloretako argazki onenaren Oscarra irabazi zuen.

## Argumentua

Oharra: Atal honek istorio osoa edo amaiera argitzen du.
XVII. mendea. Karibea. Ingalaterrak eta Espainiak bake-akordioa sinatutakoan, Henry Morgan pirata Sir eta Jamaikako gobernadore izendatu zuten ingelesek, artean izandako bizimoduari uko eginda. James Waring (Tyrone Power) eta Tommy Blue (Thomas Mitchell) piratak lagun izango ditu; ez, ordea, Leech kapitaina (George Sanders) eta beronen kide den Wogan (Anthony Quinn). Hauek ez daukate aldatzeko inongo asmorik. Aurreko gobernadorea ere, Lord Denby (George Zucco), Morganen etsai bihurtuko da, areago Waringek haren alaba (Mauren O'Hara) bahitu ostean.

## Aktoreak

| Tyrone Power Jamie Waring | Maureen O'Hara Lady Margaret Denby |
| Laird Cregar Sir Henry Morgan | George Sanders Captain Billy Leech |
| Thomas Mitchell Tom Blue | Anthony Quinn Wogan |

## Kanpo estekak

* (Ingelesez) Filma IMDB atarian
* Datuak: Q515528
* Multimedia: The Black Swan (1942 film) / Q515528
# The Bisexual

The Bisexual (euskaraz: Bisexuala) 2018ko britainiar telesaila da, Desiree Akhavanek eta Rowan Rileyk sortua.
2023ko irailaren 23an, Bisexualitatearen Ikusgarritasunaren Egunean, Primeran plataforma digitalean argitaratu zen euskarara bikoiztuta.

## Sinopsia

Oharra: Atal honek istorio osoa edo amaiera argitzen du.
Sei ataleko telesail honetan, emakume baten krisi eta ezagutza prozesu pertsonala landu du harreman lesbiko batetik heterosexual batera igarotzen denean.

## Aktoreak

* Desiree Akhavan: Leila
* Maxine Peake: Sadie
* Brian Gleeson: Gabe

## Erreferentziak

* ↑ «The Bisexual» Berria 2019-04-06 CC BY-SA 4.0 lizentziapean.

## Kanpo estekak

* Datuak: Q58847144
# The Birth of a Nation

Herrialde baten jaiotza (jatorrizko ingelesezko izenburua: The Birth of a Nation, jatorriz The Clansman izenburua zeraman, hots, "Klangizonak") 1915ean D. W. Griffit zuzendariak zuzendutako estatubatuar filma bat da.
Zine mutuko filma ospetsuenen artean sailkatzen da, era berean, oso polemikoa eta eztabaidatua ere izan zen, bertan arrazakeria deskribatu eta Ku Klux Klan erakundearen gorazarrea egin baitzen. Bere garaian zinemagintzako maisulantzat jo zen.

## Aktoreak

* Lillian Gish - Elsie Stoneman
* Mae Marsh - Flora Cameron
* Henry B. Walthall - Benjamin Cameron
* Miriam Cooper - Margaret Cameron
* Mary Alden - Lydia Brown
* Ralph Lewis - Austin Stoneman
* George Siegmann - Silas Lynch
* Walter Long - Gus
* Wallace Reid - Jeff
* Joseph Henabery - Abraham Lincoln
* Elmer Clifton - Phil Stoneman
* Josephine Crowell - Sra. Cameron
* Spottiswoode Aitken - Dr. Cameron
* George Beranger - Wade Cameron
* Maxfield Stanley - Duke Cameron
* Jennie Lee - Mammy
* Donald Crisp - Ulysses S. Grant
* Howard Gaye - Robert E. Lee

## Kanpo estekak

* "Herrialde baten jaiotza" filmeko irudiak ikusgai (Ingelesez)
* Datuak: Q220394
* Multimedia: The Birth of a Nation / Q220394
# São Félix do Tocantins

São Félix do Tocantins Brasilgo udalerri bat da, Tocantins estatuan kokatua. 1.783 biztanle ditu 1.908,678 km²ko eremuan.

## Ikus, gainera

* Tocantins

## Kanpo estekak

* Datuak: Q1801186
* Multimedia: São Félix do Tocantins / Q1801186
# São Gabriel (Bahia)

São Gabriel Brasilgo udalerri bat da, Bahiako estatuan kokatua. 18.600 biztanle ditu 1.199,521 km²ko eremuan.

## Ikus, gainera

* Bahiako estatua

## Kanpo estekak

* Datuak: Q2019037
* Multimedia: São Gabriel (Bahia) / Q2019037
# São Gabriel da Cachoeira

São Gabriel da Cachoeira Brasilgo udalerri bat da, Amazonaseko estatuan kokatua. 51.795 biztanle ditu 109.181,24 km²ko eremuan.

## Ikus, gainera

* Amazonaseko estatua

## Kanpo estekak

* Datuak: Q694840
* Multimedia: São Gabriel da Cachoeira / Q694840
# São Geraldo (Minas Gerais)

São Geraldo Brasilgo udalerri bat da, Minas Gerais estatuan kokatua. 10.282 biztanle ditu 185,578 km²ko eremuan.

## Ikus, gainera

* Minas Gerais

## Kanpo estekak

* Datuak: Q1788508
* Multimedia: São Geraldo (Minas Gerais) / Q1788508
# São Geraldo da Piedade

São Geraldo da Piedade Brasilgo udalerri bat da, Minas Gerais estatuan kokatua. 3.305 biztanle ditu 152,336 km²ko eremuan.

## Ikus, gainera

* Minas Gerais

## Kanpo estekak

* Datuak: Q1754651
* Multimedia: São Geraldo da Piedade / Q1754651